અમદાવાદ: રૂ.૧૩,૮૬૦ કરોડનું કાળું નાણું જાહેર કરનાર મહેશ શાહે પત્નીની તબિયતનું બહાનું આગળ ધરી આઇટી પાસે પૂછપરછ માટે બેથી ત્રણ દિવસનો સમય માગ્યો છે. મહેશ શાહે આજે પ્રેસ કોન્ફરન્સ કરશે તેવું પોલીસકર્મી દ્વારા જાહેર કરાવ્યું હતું. જેથી આજે મહેશ શાહ મીડિયા સમક્ષ કરોડોનાં કાળાં નાણાં કોનાં છે તે નામો જાહેર કરશે કે પછી જે રીતે ભૂતકાળમાં માત્ર હવામાં વાતો કરી છે તેવી પરિસ્થિતિ ઊભી થશે? તેવું ચર્ચાઇ રહ્યું છે.